Ma d ixef wis sin d ayen yeɛnan tasleḍt n wungal nexdem izenzaɣ ama d amesgan ama d win n teḥkayt. Igemmaḍ i ɣer nessaweḍ neɛreḍ ad nesleḍ iwudam nefka-d tabadut-nsen d leṣnaf i yessexdem umeskar deg ungal-agi, negla-d daɣen s uglam d tbadut-ines d leṣnaf-is s yimedyaten i d-nefka, nruḥ ɣer tesleḍt n umsawal anda i d-nebder leṣnaf-ines nessaweḍ deg tezrawt-agi ad nbeggen acu-ten leṣnaf n umsawal i yessexdem umeskar deg ungla-is, nufa-d d akken amsawal aniri d umsawal agensay i yeṭṭuqten aṭas deg ungal-agi, nkemmel deg uxeddim-agi nneɣ nemmeslay-d ɣef tmuɣliwin (les focalisations) i nettaf di yal ungal nbeggen-itent-id s yimedyaten, nessaweḍ nexdem tasleḍt n wakud n tsiwelt nemmeslay-d; ama ɣef yimir n tsiwelt, tirurda n tsiwelt, tasnagra d umizwer s yimedyaten i ten-id-itebɛen yal yiwen seg-sen.